Medlemmer:

 Nanna Lauesgård – Joanna/afd. Capella (1 år)

 Sissel Skogstad – 7-Springeren (2 år)

 Gitte Elisabeth Møller – Stenurten (2 år)

 Signe Skriver – Murergården (1 år)

 Amalie Bosdatter – Børnehuset Joanna (1 år)

 Mads Dreyer – Thyra/Ryvang (1 år)

 Mette Marie Nielsen – Thyra/Ryvang (2 år)

Aja stenurten

Medarbejderrepræsentanter

 Marie Mølstrand – FI Blågaard

Kathrine Vorting – Stenurten

 Jonas Joensen – Murergården

 Sallie Berger Rasmussen – Thyra/Ryvang 1

 Christian Andersen – Børnehuset Joanna

Fra ledelsen

 Maibrith Iversen – Stenurten

 Christian Roikjer – Kvisten

 Hanne Brusch – NB A

Afbud fra Marie Mølstrand, Jonas Joensen, Gitte Elisabeth Møller og Signe Skriver.

Forældrerepræsentant Thea Grangaard er suppleant fra Stenurten og Lars Lund Nielsen er suppleant fra Murergården.

**Dagsorden:**

1. Velkomst og præsentation
2. Opfølgning på referat fra sidst
3. Orientering fra ledelsen
4. Økonomi – prognose er under udarbejdelse, men det ser fortsat godt ud.
5. Præsentation af de nye klub-/bydelsplaner, som ungdomsklubberne er i gang med at udarbejde. Hvordan arbejdes er med de unge på Indre Nørrebro? Bilag vedhæftet
6. Drøftelse om forældrepartnerskab i forhold til De styrkede læreplaner. Maibritt holder et kort oplæg til drøftelse.
7. Eventuelt

Ad.1

Kort runde med præsentation og oplysning om afbud.

Ad. 2

Ingen opfølgning

Ad. 3

Der er skrevet ud til alle forældre vedrørende sampasning i sommerferien. Der vil blive en mindre ændring omkring Thyra/Ryvang og Stenurten, hvor det kun bliver i de første 2 uger, der bliver fællespasning i Stenurten. Det skyldes, at Thyra modtager 2 nye basisbørn, som ikke holder ferie i den sidste af de 3 uger. De vil ikke være i stand til at komme tilbage efter ferien og skulle være et andet sted, så derfor holdes åbent i Thyra og Ryvang i uge 31.

Spørgsmål fra forældrene i 7 Springeren om, hvor det kan ses i besparelsen. Hanne svarede gårdmænd, køkken og rengøring er en del af det, derudover er alle enheder reduceret med løn- og driftsmidler svarende til 1½ uge budget. Det forventes, at vi ikke vil forbruge penge på vikarer i samme omfang som ellers. Evalueringen på den anden side af sommeren vil vise, om det har kunnet mærkes.

Hanne pointerede, at i planlægningen har det været en udfordring, at vi mangler mange svar på ferieafholdelse og at en forklaring kan være, at forældrene ved deadline ikke selv ved, hvornår de kan holde ferie. Det er ofte årsag til, at vi8 desværre får sat for mange medarbejdere på i nogle uger og til gengæld mangler i andre uger.

Ad. 4

De seneste månedsopgørelser viser, at vi er godt i gang med at få brugt de midler, der er afsat til diverse renoveringer. Det gælder blandt andet nogle af de ting, som vi ikke nåede sidste år. På nuværende tidspunkt har står vi som klynge til et overskud på ca. 800.000 under forudsætning sf, at vi får brugt alle reserverede midler. I slutningen af juni skal årets anden prognose være færdig, så på mødet efter sommerferien kan vi med større sikkerhed se, om der skal iværksættes en runde med nye ønsker til overskydende midler.

Spørgsmål fra Nanna om Joanna kan være en joker. Svar både ja og nej, da vi kommer til at ansætte medarbejdere inden børnene starter og vi så ikke kan være sikre på, at der starter børn nok alligevel. Men pt. er ventelisten så lang, at vi ikke er bekymret.

Ad. 5

Christian præsenterede Klub-/bydelsplanen, som er udarbejdet sammen med Klub Guldberg. Der skal udarbejdes planer på ungdomsklubniveau og for Indre Nørrebro, hvor Kviste laver plan i samarbejde med Klub Guldberg, hvor de øvrige klubber er organiseret i Fritidscentre, som laver hver deres. Bilag med planen er vedhæftet.

Der er tæt samarbejde omkring de udgående medarbejdere fra Guldberg og Kvisten, både i hverdagen og når der er særlige arrangementer, som udløser ekstra mandskab. Eksempler fra den seneste periode er omkring demonstrationer med Rasmus Paludan og Distorsion. Der er blevet ansat en koordinationsmedarbejder i samarbejde med Guldberg, som skal koordinere diverse fællesarrangementer.

Sissel spørger, om det er dem selv, som ’finder på det’ eller om der bliver givet støtte til det. Forskellen på før og nu er, at der er en forpligtelse til at tage sig af børn helt ned til 10 år, som ikke er tilknyttet et fritidstilbud. Tidligere var det kun egen aldersgruppe, de skulle henvende sig til.

Mads spørger til, hvor mange unge, de får fat på i det opsøgende arbejde.

Spørgsmål fra Jonas (videregivet til Lars) om størrelsen på gruppen, der er beskrevet i planerne, som han ikke kan genkende i forhold til andelen af udfordrede unge i klubben i Murergården. Hanne svarede, at der er navngivne unge i forskellige aldersgrupper og at de er kendt i det tværgående samarbejde, som klubberne har med både socialforvaltningen og politiet.

Nanna forklarede at der er flere børn, som ikke har været tilknyttet det offentlige system, hvis de har gået i privatskoler. De kan have gået i børnehaver, men så snart de starter i en privatskole, så er de ikke en del af det kommunale system og bliver først kendt igen, hvis de bliver tilknyttet en ungdomsklub.

Ad. 6

Maibritt gav en præsentation om forældresamarbejde/-partnerskab som oplæg til drøftelse.

**Det ved vi:**

Dagtilbudsloven §7, stk 2: I samarbejde med forældre give barnet omsorg og understøtte det enkelte barns udvikling og selvværd og bidrage med en god og tryg opvækst.

I de nye pædagogiske læreplaner hedder det samarbejde og ikke partnerskab. I Københavns Kommune har vi i modsætning til resten af landet begrebet forældrepartnerskab, som er et af pejlemærkerne, vi har arbejdet med de seneste ca. 6 år.

De nye læreplaner er blandt andet udarbejdet efter inspiration fra den engelske forsker, Brenda Taggerts forskningsprojekt, hvor hun gennem 17 år har fulgt den samme gruppe børn fra børnehave til udgangen af grundskolen. De har fundet frem til, hvilke parametre det viser sig, at børn udvikler sig mest muligt af. Blandt andet har hun et stort fokus på hjemmelæringsmiljøer.

Et af kendetegnene ved højkvalitet er, at dagtilbud hjælper forældre med hvordan de kan støtte børnenes læring hjemme.

En EVA (Evalueringsinstituttet) undersøgelse fra 2016 peger på, at forældre efterspørger råd og vejledning om kompetencer, men også generelt om børneopdragelse, men det skal formidles på en måde så det opfattes som en konstruktiv inspiration. Nanna har gennemlæst undersøgelsen, som konkluderer at forældrenes ønske er at få rådgivning til forældreskabet, mere end det var viden om, hvad der var sket i institutionen ’mellem 10 og 12’

Forældrepartnerskabet kan betragtes ud fra et udviklings- og læringsperspektiv med barnet i centrum

Det fordrer at parterne varetager deres del af opgaven på ’egen banehalvdel’ – og deler den viden man har med den anden part.

Dagtilbud kan bidrage med en tydelig pædagogiske rammesætning om kommunikation, vidensdeling, læringsmiljøer, udviklings- og tilknytningsperspektiver i en social kontekst – læringshistorier.

Forældre kan bidrage med viden om deres barn i en privat kontekst, om hjemmemiljøet, opdragelsesværdier/holdninger – livshistorier.

Der er udarbejdet nogle spørgsmål fra guiden til Den nye styrkede læreplan, som eventuelt kan bruges på forældre- og forældrerådsmøder:

***TILLID***

*Er institutionens pædagogik og forældresamarbejde en helhed?*

*Er institutionen tydelig i vores forventninger til forældrene i partnerskabet?*

*Hvordan håndterer vi uenigheder? Andre holdninger?*

***LIGEVÆRDIGHED***

*Hvordan mødes forældre i øjenhøjde?*

*Hvor går grænsen for partnerskabet?*

*Hvad er ligeværdighed – og hvordan praktiseres det?*

***KOMUNIKATIONSNIVEAU***

*På hvilken måde bringer vi den fælles viden om barnet i spil i vores praksis?*

*Hvad er meningen med fester, traditioner, møder, arrangementer?*

*Kultur for dialog/samtaler – hvordan taler vi om. Hvordan barnet trives og udvikler sig?*

Mads spørger til, hvordan forældrene kan blive kloge på, hvad de kan bidrage med. Sallie svarer, at der blandt andet opstår den gensidige videns udveksling ved forældresamtaler.

Amalie spørger til, om der eventuelt kan bruges midler fra overskuddet til en ekstern oplægsholder, som fortæller om et givent tema. Enighed om, at det er en god ide og forældrerepræsentanterne tager det med tilbage til forældrerådene.

Ad. 7

Hanne siger, at til næste møde skal vi være i Joanna, så alle kan se den nyistandsatte institution

Vi havde en drøftelse om udsendelsen *Daginstitutioner bag facaden*, som skulle vises senere samme aften, hvor en pædagog og journaliststuderende er blevet ansat og har optaget med skjult kamera i 2 institutioner, som har haft tilsynsrapporter med såkaldt røde smileyer i temaet *relationer.* Hanne refererede til et møde, hun havde været til om formiddagen, hvor børne- og ungdomsborgmesteren deltog og fortalte om fakta vedrørende udsendelsen. Der bliver fortalt, at TV2 har spurgt om tilladelse til at filme med skjult kamera, men fået nej. Dette skete 4 måneder efter, at optagelserne var lavet. I den ene institution er der ansat ny leder for flere måneder siden grundet manglende faglig kvalitet. Dette er sket inden området blev bekendt med de skjulte optagelser.

Vi har netop haft tilsyn i alle vores enheder og vi har flere steder fået det, der bliver beskrevet som gule smileyer, som betyder tilpasning af indsats. Som vores pædagogiske konsulent forklarer, så er hun ikke bekymret for hverken kvalitet eller omsorg i nogen af vores enheder, men har valgt Tilpasning, når hun ser muligheden for at give en anbefaling om at sætte fokus på en given indsats, som vi kan udvikles på. Forældrene er altid velkomne til at spørge ind til tilsynsrapporterne og få dem udleveret, hvis de ønsker det.